'Dief' skiet polisiebeamptes | Maroela Media
Du Preez, bevelvoerder van die Estcourt-polisiestasie, was in sy huis aan die slaap toe hy van geweerskote wakker geword het, het kol. Jay Naicker, woordvoerder van die polisie in KwaZulu-Natal, gesê. Du Preez het Radebe, sy buurman en kollega, gekontak en die twee het gaan ondersoek instel. Beide beamptes was nie in die stadium aan diens nie.
“Vermoedelik het ten minste een verdagte op die twee beamptes begin skiet, en hulle het teruggeskiet,” het Naicker gesê. Een van die beamptes is in die skouer en die ander een in die maag geskiet. Beide is in die hospitaal opgeneem en is in ŉ stabiele toestand.
“Dit is nog nie in hierdie stadium duidelik of die verdagte ook raakgeskiet is nie,” het Naicker bygevoeg.
Die polisie vermoed die verdagte het by ŉ huis in Welschweg ingebreek en ŉ skootrekenaar gesteel. Hy het te voet gevlug. Die inbreker lyk glo soos die man wat op die twee beamptes gevuur het.